***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. 02. 18.**

**Javaslat Dunaújváros Megyei Jogú Város Önkormányzata és az Uniszol Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosítására**

**Előadó:** a gazdasági és területfejlesztési bizottság elnöke

 az oktatási, kulturális, ifjúsági és sportbizottság elnöke

 az ügyrendi, igazgatási és jogi bizottság elnöke

 az önkormányzat bírálóbizottsága

**Előkészítő:** Dr. Vántus Judit vagyonkezelési osztályvezető

 Tóthné dr. Kaja Edit ügyintéző

**Meghívott:**  **Rácskai József vezérigazgató Uniszol Létesítménygazdálkodási Zrt.**

 4025 Debrecen, Simonffy u. 17-19.

 **Bujtor Dávid Ész-Ker. Kft. közbeszerzési tanácsadó** 1026 Budapest, Pasaréti út 83. BBT irodaház

**Véleményező bizottságok:**

a gazdasági és területfejlesztési bizottság 2016.02.16.

az oktatási, kulturális, ifjúsági és sportbizottság 2016.02.

az ügyrendi, igazgatási és jogi bizottság 2016.02.16.

az önkormányzat bírálóbizottsága 2016.02.16.

**A napirendi pont rövid tartalma:** Az önkormányzat és az UNISZOL-Létesítménygazdákodási Zrt, között közbeszerzési eljárást követően üzemeltetési szerződés jött létre 2012. augusztus 01-én a dunaújvárosi sportingatlanok üzemeltetésére. Ezen szerződés módosítása vált szükségessé, mivel a Dunaújváros, Eszperantó út 6. szám alatt lévő Sporttelep (futballstadion és kiszolgáló) üzemeltetésére vonatkozóan közbeszerzési eljárások lefolytatására került sor, melynek eredményként a fejlesztés az Üzemeltető számára jelentős többletköltséget eredményezett. DMJV Önkormányzata 600/2015. (X.15.) határozatával elfogadta a koncessziós szerződés 2. számú módosítását, de azt az Uniszol-Létesítménygazdálkodási Zrt. kifogásolta és nem írta alá. Ezért szükséges a szerződés ismételt előterjesztésére az egyeztetett álláspontok alapján.

**A napirendi pont előkészítőinek adatai:**

Osztály neve: Vagyonkezelési osztály

Ügyintéző neve: Tóthné dr. Kaja Edit

E-mail címe: kajaedit@pmh.dunanet.hu

Telefonszáma: 06-25-544-214

Iktatószám: 269/2016.

Előkészítő aláírása: Tóthné dr. Kaja Edit

Igazgató / Osztályvezető aláírása: Dr. Vántus Judit

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos

Leadás dátuma: 2016.02.10.

Ellenőrzés dátuma: 2016.02.10.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: **Nyílt**

**Javaslat Dunaújváros Megyei Jogú Város Önkormányzata és az Uniszol Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosítására**

**Tisztelt Közgyűlés!**

**Előzmények:**

Dunaújváros Megyei Jogú Város Önkormányzata és a HUNÉP-UNISZOL Zrt.(2014. Július 18. napjától a cégkivonat szerint UNISZOL-Létesítménygazdákodási Zrt, a továbbiakban a megváltozott cégnéven szerepeltetjük a társaságot), között közbeszerzési eljárást követően üzemeltetési szerződés jött létre 2012. augusztus 01-én (**1. sz. melléklet**) a dunaújvárosi Sportingatlanok üzemeltetésére, a szerződés módosítására 2013. január 29-én került sor (**2. melléklet**).

Ezen szerződés módosítása vált szükségessé, mivel a dunaújvárosi 316/2 helyrajzi számú, 4 ha 2946 m² nagyságú, természetben Dunaújváros, Eszperantó út 6. szám alatt lévő Sporttelep (futballstadion és kiszolgáló) üzemeltetésére vonatkozóan DMJV Önkormányzata közbeszerzési eljárásokat indított, melynek tárgya Stadion színes tv-s közvetítésre alkalmas (nagy fényerejű) pályavilágításának megvalósítása, korszerűsítése, valamint fűthető pályatest kivitelezése volt. A közbeszerzési eljárásokban foglalt feladatok megvalósultak, mely a jelenlegi Üzemeltető lényeges jogos érdekeit sérti, ugyanis jelentős többlet villamos energia ellenérték megfizetésére köteles emiatt.

Dunaújváros Megyei Jogú Város Közgyűlése 535/2015. (IX.17.) határozatában **(3. sz. melléklet**) már döntött a futball stadion és kiszolgáló részeinek felújításával felmerülő többlet üzemeltetési díjak megfizetéséről. Ezen határozat alapján Dunaújváros Megyei Jogú Város Önkormányzata viseli a dunaújvárosi 316/2 helyrajzi számú futball stadion és kiszolgáló részeinek felújításával felmerült többlet üzemeltetési költségeket, amely ellentmond az 1. számú mellékletben csatolt üzemeltetési szerződés 3.2. pontjának, amely szerint az üzemeltető köteles a sportlétesítmények (köztük a futballstadion) energia és közmű fogyasztását a szolgáltatók felé megtéríteni. Ezért a szerződés ellenes állapot megszüntetése céljából az előkészítő osztály a fent említett közgyűlési határozat hatályon kívül helyezésére tesz javaslatot.

Dunaújváros Megyei Jogú Város Közgyűlése 600/2015. (X.15.) (**4. sz. melléklet**) határozatával elfogadta a Dunaújváros Megyei Jogú Város Önkormányzata és az Uniszol-Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosítását. A szerződésmódosítással kapcsolatban az Uniszol- Létesítménygazdálkodási Zrt. az alábbi észrevételeket tette (**5. sz. melléklet**):

Társaságuk a stadion üzemeltetési többletköltségeire átalánydíjas árajánlatot adott, mely a labdarúgó egyesület programjainak megfelelően lett kidolgozva. Amennyiben az energiafogyasztás elszámolása nem átalánydíj alapján történik, hanem a szerződésmódosításban rögzített módon, tényleges fogyasztási adatok alapján, úgy a költségek nem lesznek előre tervezhetőek, az energiafogyasztás kontrollja és minimalizálása kiesik az üzemeltető érdekköréből, és előfordulhat olyan eset, amikor egy kiugró fogyasztás miatt az Önkormányzatnak jelentős többletköltséget kell kifizetnie. Kérték, hogy az átalánydíjas árajánlatuk kerüljön elfogadásra, és ennek alapján készüljön szerződésmódosítás.

A hivatalos közbeszerzési tanácsadói feladatokat ellátó ÉSZ-Ker Kft. megküldte DMJV Önkormányzata részére az üzemeltetési szerződés 2. sz. módosításának tervezetét.

A Közbeszerzési és Pályázati Koordinációs Osztály kiegészítette a 6. számú mellékletben csatolt e-mail szerint az előzetesen egyeztetett álláspontok alapján ÉSZ-Ker Kft. által megküldött szerződéstervezetet (**a határozat melléklete**).

Mivel DMJV Közgyűlése 600/2015. (X.15.) határozatával korábban elfogadott egy szerződésmódosítást, amely nem került aláírásra, ezért ezen határozat hatályon kívül helyezése is szükséges.

Az előterjesztést tárgyalta a Gazdasági és területfejlesztési bizottság, az Ügyrendi, igazgatási és jogi bizottság, az Oktatási, kulturális, ifjúsági és sportbizottság és az Önkormányzat bírálóbizottsága.

A bizottságok véleményét a bizottsági elnökök szóban ismertetik a Közgyűlésen.

A fentiek szerint az alábbi határozati javaslatot terjesztjük elő:

 **Határozati javaslat**

**Dunaújváros Megyei Jogú Város Közgyűlésének**

**…..../2016. (II. 18.) határozata**

**Dunaújváros Megyei Jogú Város Önkormányzata és az Uniszol- Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosításáról**

1. Dunaújváros Megyei Jogú Város Önkormányzata és azUNISZOL-Létesítménygazdákodási Zrt., között közbeszerzési eljárást követően üzemeltetési szerződés jött létre 2012. augusztus 01-én a dunaújvárosi Jégcsarnok és a dunaújvárosi sportingatlanok üzemeltetésére.

2. Dunaújváros Megyei Jogú Város Közgyűlése az 1. pontban hivatkozott szerződés módosítását rendeli el a határozat mellékletét képező üzemeltetési szerződésmódosítás szerint.

3. Dunaújváros Megyei Jogú Város Közgyűlése felkéri a polgármestert a határozat közlésére, továbbá felhatalmazza a határozat mellékletét képező üzemeltetési szerződés módosításának aláírására.

**Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 az Ész-Ker Kft.

 a Városfejlesztési Igazgatóság igazgatója

**Határidő:** - a határozat közlésére: a határozat előkészítő osztályhoz érkezését követő 8 napon belül - a szerződés módosítás aláírására: a határozat közlését követő 30 napon belül

4. Dunaújváros Megyei Jogú Város Közgyűlése az 535/2015. (IX.17.) határozatát 2015. december 31. napjától, a 600/2015. (X.15.) határozatát jelen határozat meghozatalának napjától hatályon kívül helyezi, egyúttal utasítja a polgármestert a határozat közlésére.

**Felelős:** - a határozat végrehajtásáért:

 a polgármester

 - a végrehajtásban való közreműködésért:

 a vagyonkezelési osztály osztályvezetője

**Határidő: -** a határozat közlésére: az előkészítő osztálynak való megküldését követő 8 napon belül

Dunaújváros, 2016. február 18.

 **Hingyi László s.k. Pintér Attila s.k.**

**a gazdasági és területfejlesztési a pénzügyi bizottság**

 **bizottság elnöke elnöke**

 **Sztankovics László s.k. Dr. Ragó Pál s.k.**

 **az oktatási, kulturális, ifjúsági és az önkormányzat bírálóbizottsága**

 **sportbizottság elnöke**  **elnöke**